Ernest Townsend

Ernest Townsend () inggih punika satunggaling pelukis potrèt saking Derby, Inggris.

Ernest Townsend ngangsu kawruh wonten ing Sekolah Seni Derby, Heatherleys ing Chelsea lan ing Royal Academy. Ing antawis karyanipun ingkang kawéntar punika potret Winston Churchill nalika taksih dados First Lord of the Admiralty. Lukisan mau sapunika mapan wonten ing National Liberal Club, London. Ernest Townsend ugi dipunparingi tugas kanggé ngrancang empyak (atap) saking pabrik mesin pesawat Rolls-Royce ing Derby supados katingal minangka satunggaling griya padésan manawi dipunpirsani déning pengebom Jerman saking awang-awang.

Taun-taun wiwitan 
Ernest Townsend wiyos wonten ing Parliament Street, Derby punika paling enèm saking gangsal sedhèrèk putra saking James Townsend. Bapakipun punika satunggaling coachbuilder (ingkang damel awak kendaraan mawi motor) ing Holmes of Derby (sapunika Sanderson & Holmes). Pakaryan punika pakrayan tigang génerasi ing kulawarga Townsend. Simbah kakung Ernest, William Townsend pindhah dhateng Derby saking Bitton, Gloucestershire ing pungkasan taun 1850-an. Nalika umur 8 taun ingkang ngurus Ernest punika mbakyunipun. Pendidikan wiwitanipun wonten ing Abbey Street School lan nalika umur 14 taun piyambakipun magang ing satunggaling firma arsitek, Wright dan Thorpe (lajeng kawéntar minangka T.H. Thorpe Associates), gladhen ing 23 St James St, Derby. Thomas Harrison Thorpe, kanca yunioripun énggal mangertos kemampuan seni Ernest lan dados kanca raketipun samangké.

Heatherleys lan Royal Academy 
Awit saking panjurung kanca-kancanipun, lajeng Ernest Townsend nilaraken arsitèktur lan miwiti program studi ing Sekolah Seni Rupa Heatherly wonten ing London (Heatherly School of Fine Art). Lajeng piyambakipun pindhah kursus 5 taun ing Sekolah Royal Academy. Ernest Townsend mlebet minangka mahasiswa Sekolah Melukis ing Royal Academy dumugi Januari 1907. Ing antawisipun para dosèn ing akademinipun punika John Singer Sargent lan Lawrence Alma-Tadema. Kanca-kancanipun kalebet Aubrey Beardsley, Alfred Munnings, Augustus John, lan Laura Knight. Ernest Townsend mameraken 15 lukisan ing akademi antawisipun taun 1910 dumugi 1937 kados wonten pratélan ing ngandhap. Minangka mahasiswa seni ingkang kurang mampu, Ernest Townsend mapan kaliyan sedhèrèkipun, William Paulson Townsend ingkang sampun dados Guru Besar Desain ing Royal School of Needlework lan kalebet satunggaling panyerat ugi editor saking manéka jurnal seni. Ernest nambah dhananipun kanthi damel karya desain ing majalah-majalah punika mlignipun kanggé Art Worker's Quarterly.

Ing taun 1904 Ernest Townsend pikantuk béasiswa Royal Academy's Landseer kanggé lukisan awak lan taun 1905 pikantuk penghargaan Academy's Creswick kanggé Willows and Weeds, setunggaling lukisan ingkang dipunsumbangaken déning kulawarganipun dhateng Gladri Seni Derby bibar piyambakipun séda.

Kondur dhateng Derby

Potret Winston Churchill

The Derby Sketching Club

Perang Dunia II

Karya ingkang kondhang 
 KretegExeter (Exeter Bridge, Derby)
 Pasar Ulam Derby ing Wanci Dalu (Derby Fish Market by Night)
 Winston Churchill, 1915
 Scene in Market Place during Gun Week, 18-23 November 1918
 A Glimpse of Derby Market Place on Carnival Day, 1926
 Hospital Carnival Day, 1935

Pamèran ing Royal Academy 
Pamèran Ernest Townsend ing Royal Academy 1910 - 1937

 1910 T C Simmonds Esq
 1913 Arthur Smith Esq
 1915 “And battle, death and destiny roll-on, while loving hearts beat anxiously at home.”
 1916 A Native of Derbyshire & The Studio Doorway
 1917 The Attic Stairs & A Derbyshire Cottage
 1918 Gossip & Summer Morning
 1919 The Balloon Man
 1927 A Balloon Shop
 1932 Hanna
 1933 Schoolboy’s Holiday
 1934 T Harrision Thorpe Esq
 1937 Carnival Day in Derby

Cathetan suku 

Seniman Inggris
Lair 1880